**MODEL EVALUARE NAŢIONALă PENTRU ABSOLVENŢII CLASEI A VIII-a**

**anul şcolar 2019-2020**

**Probă scrisă**

**Limba şi literatura română**

* **Toate subiectele sunt obligatorii. Se acordă zece puncte din oficiu.**
* **Timpul de lucru edectiv este de două ore.**

**Subiectul I 40 de puncte**

**Citeşte următorul text:**

Frunză verde de pelin,

Ce-mi ești, cucule, hain,

De cânți vara-n jumătate

Ș-apoi zbori în altă parte?

Cuculeț, pasăre sură!

Mușca-ți-aș limba din gură,

Cântecul să nu-ți mai zici,

Nici să mai colinzi pe-aici.

Vara vii, vara te duci

Când îs dragostele dulci.

Cântă-mi mie înc-o dată

Că mi-e mintea tulburată,

Cântă-n dreapta mea cu foc,

Să am parte de noroc.

Cântă-n fața mea cu drag,

Că ți-oi da frunze de fag

Să nu mai fii tot pribeag.

Cucul

**A**.**Scrie răspunsul pentru fiecare dintre cerinţele de mai jos:**

1. Notează câte un sinonim potrivit pentru sensul din text al cuvintelor subliniate: *dulci, noroc.*

**4 puncte**

2. Menţionează rolul virgulelor în secvenţa: ‚,Ce-mi ești ,cucule, hain”. **4 puncte**

3. Scrie patru termeni din familia lexicală a cuvântului *frunză***. 4 puncte**  4. Transcrie două cuvine care conțin diftong din ultimul vers al poeziei. **4 puncte**

5. Indică două mărci lexico-gramaticale ale eului liric. **4 puncte**

6. Precizează tipul de rimă și măsura versurilor**. 4 puncte**

**B. Redactează o compunere de minimum 150 de cuvinte, în care să motivezi apartenenţa la specia literară doină populară a textului dat. 16 puncte**

În compunerea ta, trebuie:

* să precizezi patru trăsături ale doinei populare;
* să prezinţi detaliat două trăsături ale doinei populare valorificând textul dat;
* să ai un conţinut adecvat cerinţei;
* să respecţi precizarea privind numărul minim de cuvinte.

**SUBIECTUL al II-lea 36 de puncte**

**Citeşte următorul text:**

Cucul (*Cuculus canorus*) este o [pasăre migratoare](https://ro.wikipedia.org/wiki/Pas%C4%83re_migratoare) care face parte din ordinul [Cuculiformes](https://ro.wikipedia.org/wiki/Cuculiformes), familia Cuculidae. Poate fi întâlnită în [Africa de Nord](https://ro.wikipedia.org/wiki/Africa_de_Nord) și [Eurasia](https://ro.wikipedia.org/wiki/Eurasia) — din [Portugalia](https://ro.wikipedia.org/wiki/Portugalia) până în [Irlanda](https://ro.wikipedia.org/wiki/Irlanda), iar spre est până în [Japonia](https://ro.wikipedia.org/wiki/Japonia) și [Kamceatka](https://ro.wikipedia.org/wiki/Kamceatka). Caracteristicile acestor păsări sunt culoarea cenușie și cântecul lor prin care masculul își marchează teritoriul și care se poate asemăna cu denumirea dată păsării. Are mărimea unui porumbel suplu (30–35 cm). Pasărea nu clocește, ci femela depune ouăle în cuiburi străine care sunt de regulă ale unor [păsări cântătoare](https://ro.wikipedia.org/wiki/P%C4%83s%C4%83ri_c%C3%A2nt%C4%83toare) mai mici. La mascul, capul și partea superioară a corpului sunt de culoare cenușie, iar partea inferioară a corpului are o nuanță cenușie-albăstruie. Coada este lungă, pestriță și cu penele foarte grele. Cucul este o pasăre migratoare, iernează în Africa tr Habitatul cucului este foarte larg. El poate fi găsit în pădurile de foioase, crângurile de pe malul apelor curgătoare, coasta mărilor sau la marginea orașelor. Mai trăiește și în regiunile cu [smârcuri](https://ro.wikipedia.org/wiki/Sm%C3%A2rc) sau de [stepă](https://ro.wikipedia.org/wiki/Step%C4%83), unde trăiesc și păsările care îi cresc puii. Cucul a fost întâlnit de exemplu în [Elveția](https://ro.wikipedia.org/wiki/Elve%C8%9Bia) la o înălțime de 2.400 de m, iar în [India](https://ro.wikipedia.org/wiki/India) la altitudinea de 5.250 m deasupra [n.m.](https://ro.wikipedia.org/wiki/Nivelul_m%C4%83rii) Pasărea este răspândită mai ales în [emisfera nordică](https://ro.wikipedia.org/wiki/Emisfera_nordic%C4%83), dar iernează în regiunile de [savană](https://ro.wikipedia.org/wiki/Savan%C4%83) din [sudul Africii](https://ro.wikipedia.org/wiki/Sudul_Africii) și Asia sudică, cu temperaturi variate între 15-19 grade.

Cuc - Wikipedia, enciclopedia liberă

**A.Scrie răspunsul pentru fiecare dintre cerinţele de mai jos.**

1. Formulează câte un enunţ în care să precizezi următoarele aspecte din textul dat:

- unde depune femela ouăle;

- ce culoare are partea superioară a corpului masculului. **4 puncte**

2. Explicați ce este Wikipedia. **4 puncte**

3. Menţionează genul şi cazul adjectivelor subliniate în textul dat. **4 puncte**

4. Precizează funcţia sintactică a cuvintelor subliniate, menţionând partea de vorbire prin care se exprimă: *Caracteristicile acestor păsări sunt culoarea cenușie și cântecul lor prin care masculul își marchează teritoriul și care se poate asemăna cu denumirea dată păsării.* **4 puncte**

5. Transcrie, din fraza următoare, două propoziții de același fel, menționând felul acestora:

*Pasărea nu clocește, ci femela depune ouăle în cuiburi străine care sunt de regulă ale unor*[*păsări cântătoare*](https://ro.wikipedia.org/wiki/P%C4%83s%C4%83ri_c%C3%A2nt%C4%83toare)*mai mici.* **4 puncte***.*

6. Construieşte o frază alcătuită din două propoziţii, în care să existe o propoziţie subordonată atributivă, introdusă prin adverbul relativ *cum***. 4 puncte**

**B. Redactează o naraţiune de 150 - 300 de cuvinte, în care să prezinţi o întâmplare reală sau imaginară petrecută într-o pădure.** **12 puncte**

Încompunerea ta trebuie:

− să relatezi o întâmplare, respectând succesiunea logică a faptelor;

− să precizezi două elemente ale contextului spaţio-temporal;

− să ai un conţinut adecvat cerinţei;

− să respecți precizarea privind numărul de cuvinte.

**Notă!** Respectarea, în lucrare, a ordinii cerințelor nu este obligatorie.

**Vei primi 14 puncte pentru redactarea întregii lucrări** (*unitatea compoziției –* 2 p.; c*oerența textului* – 2 p.; *registrul de comunicare, stilul și vocabularul adecvate conținutului –* 2 p.; *ortografia* – 3 p.; *punctuația* – 3 p.; *așezarea corectă în pagină – 1p.*, *lizibilitatea* – 1 p.).